ПРОТОКОЛ № 26
от заседание на Комисия по дисциплинарните производства
към Висшия съдебен съвет,
проведено на 9 юли 2013 г.

Днес, 9 юли 2013 г., вторник от 14.00 ч., в сградата на Висшия съдебен съвет, се проведе заседание на Комисия по дисциплинарните производства към ВСС в състав: 
ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    ЮЛИЯ КОВАЧЕВА
								ГАЛЯ ГЕОРГИЕВА										МИЛКА ИТОВА
								ЯСЕН ТОДОРОВ
								МИХАИЛ КОЖАРЕВ
								
ОТСЪСТВА: Светла Петкова

От администрацията на ВСС: Силвия Илиева – началник отдел „НДПП” в дирекция  “Правна”. 

	Заседанието протече при следния дневен ред:
1. Писмо от Инспектората към ВСС, с което уведомяват за резултатите от извършена проверка, в изпълнение на решение на ВСС по протокол № 22/06.06.2013 г. 
Приложение: Писмо № 11-12-083/28.06.2013 г., преписка. 
2. Писмо от Ерна Якова – Павлова – председател на Районен съд – Варна с молба за становище, относно допустимостта и основателността на искане от ................ - съдия в РС – Варна за отмяна на разпореждане, с което й е обърнато внимание. 
Приложение: Писмо № 11-07-033/02.07.2013 г., молба от ................., разпореждане от 07.01.2013 г.
3. Извлечение от протокол № 27/26.06.2013 г. на комисия „Бюджет и финанси” към ВСС, с което е прието решение за реда за възлагане на обществени поръчки по реда на ЗОП.
Приложение: Доклад от К. Василева – н-к отдел „ЮОДКВСС”.
4. Предварително становище по проекта на бюджета на съдебната власт за 2014 г., изпратено от комисия „Бюджет и финанси” за допълнения и предложения.
Приложение: Извлечение  на КБФ по протокол № 28/03.07.2013 г.
5. Решение по протокол № 5/17.06.2013 г. от заседание на Групата на председателите на постоянните комисии към ВСС, с което се иска предоставяне на информация, по изпълнение на мерките заложени в Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност, за периода м. юли 2012 – м. декември 2013 г. 
6. Разни.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните  допълнителни точки:
- Предложение от Калина Чапкънова – окръжен прокурор на Окръжна прокуратура - Бургас, за образуване на дисциплинарно производство и налагане на дисциплинарно наказание по чл. 308, ал. 1, т. 3 от ЗСВ на .................. – прокурор в окръжна прокуратура - Бургас.
 - Становище от ................ – съдия в Районен съд – Сливен по заповед № РД-13-95/21.06.2013 г. на Ангел Гагашев – председател на Районен съд – Сливен, с която на основание чл. 327 от ЗСВ й е обърнато внимание.

По дневния ред
1.ОТНОСНО: Писмо от Инспектората към ВСС, с което уведомяват за резултатите от извършена проверка, в изпълнение на решение на ВСС по протокол № 22/06.06.2013 г. 
Приложение: Писмо № 11-12-083/28.06.2013 г., преписка. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

            1.1. Предлага на Висшия съдебен съвет да приеме отговора (писмо вх. № 11-12-083/28.06.2013 г.) от Инспектората към ВСС, във връзка с възложена му на основание чл. 30, ал. 1, т. 18 от ЗСВ, с решение на ВСС по протокол № 22/06.06.2013 г., т. 22 проверка на организацията на работа на съдебните състави в Софийски районен съд, за спазването на началния час за провеждане на насрочените съдебни заседания в съда, предприетите организационни мерки и осъществявания контрол в тази връзка от административния ръководител.
	1.2. Проектът да се предостави на членовете на ВСС, на Работното заседание на 10.07.2013 г.

2.ОТНОСНО: Писмо от Ерна Якова – Павлова – председател на Районен съд – Варна с молба за становище, относно допустимостта и основателността на искане от .................. - съдия в РС – Варна за отмяна на разпореждане, с което й е обърнато внимание. 
Приложение: Писмо № 11-07-033/02.07.2013 г., молба от ..............., разпореждане от 07.01.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Да се изпрати писмо до Ерна Якова – Павлова – председател на Районен съд – Варна, с копие до .................. - съдия в РС – Варна, с което да се уведоми, че комисията, респективно ВСС, нямат правомощия да се произнасят по допустимостта и основателността на молбата за отмяна на разпореждане от 07.01.2013 г. 
Заповедите по чл. 327 от ЗСВ не подлежат на оспорване пред ВСС. Същият не се явява по-горестоящ административен орган и от компетентността на председателя на Районен съд – Варна е да прецени дали са налице основания за отмяна, регламентирани в АПК.
 С решение на комисията по протокол № 10/12.03.2013 г., същата е задължила административните ръководители, в случай на оспорване на заповедта за обръщане на внимание да уведомят ВСС за влязлото в сила съдебно решение, като изпратят препис от същото за прилагане към кадровото досие на магистрата.
	
3.ОТНОСНО: Извлечение от протокол № 27/26.06.2013 г. на комисия „Бюджет и финанси” към ВСС, с което е прието решение за реда за възлагане на обществени поръчки по реда на ЗОП.
Приложение: Доклад от К. Василева – н-к отдел „ЮОДКВСС”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение решението по протокол № 27/26.06.2013 г. на комисия „Бюджет и финанси” към ВСС.

4.ОТНОСНО: Предварително становище по проекта на бюджета на съдебната власт за 2014 г., изпратено от комисия „Бюджет и финанси” за допълнения и предложения.
Приложение: Извлечение  на КБФ по протокол № 28/03.07.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение решението по протокол № 28/03.07.2013 г. на комисия „Бюджет и финанси” към ВСС.

5.ОТНОСНО: Решение по протокол № 5/17.06.2013 г. от заседание на Групата на председателите на постоянните комисии към ВСС, с което се иска предоставяне на информация, по изпълнение на мерките заложени в Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност, за периода м. юли 2012 – м. декември 2013 г. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Възлага на Деница Захариева – експертен сътрудник на комисията, в срок до 17.07.2013 г. да подготви проект на отговор по т. 1.2. от решението. 

Допълнителни точки

1.ОТНОСНО: Предложение от Калина Чапкънова – окръжен прокурор на Окръжна прокуратура - Бургас, за образуване на дисциплинарно производство и налагане на дисциплинарно наказание по чл. 308, ал. 1, т. 3 от ЗСВ на ................. – заместник окръжен прокурор на Окръжна прокуратура - Бургас.
Приложение: Предложение № 11-09-221/03.07.2013 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението от Калина Чапкънова – окръжен прокурор на Окръжна прокуратура - Бургас, да образува дисциплинарно производство и избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1, т. 3 от ЗСВ на ................. – заместник окръжен прокурор на Окръжна прокуратура - Бургас.

2.ОТНОСНО: Становище от .................. – съдия в Районен съд – Сливен по заповед № РД-13-95/21.06.2013 г. на Ангел Гагашев – председател на Районен съд – Сливен, с която на основание чл. 327 от ЗСВ й е обърнато внимание.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Прилага становището от .................. – съдия в Районен съд – Сливен към заповед № РД-13-95/21.06.2013 г. на Ангел Гагашев – председател на Районен съд – Сливен, с която на основание чл. 327 от ЗСВ й е обърнато внимание.

09.07.2013 г.			                   ПРЕДСЕДАТЕЛ:  /П/

                                                                                                     ВАСИЛ ПЕТРОВ